Document ID: /roh_data/filtered/fineweb-2-filterrobots_roh.jsonl.gz/1024

Il parlament cun ses president Martin Schulz ha undrà l'engaschi curaschus da Badawi che ha 31 onns. Quai cunzunt per ses grond engaschi per la libertad dal maini e per toleranza. Quai ha il parlament a Strassbourg annunzià.
Plinavant ha il parlament da l’UE appellà al retg da l'Arabia Saudita da laschar liber Badawi. Dapi il 2012 è el en praschun pervia d'in blogg critic envers la regenza da l’Arabia Saudita e la famiglia roiala da l’Arabia Saudita, e pervi ch'el haja offendì l'islam. El è vegnì sentenzià a 10 onns praschun e 100 giaschladas.
RR novitads 14:00